recursal/SuperWikiNEXT-32B huggingface dataset:
आंग्ल-भारतीय समुदाय में माँ-बेटी
**आंग्ल-भारतीय** या **ऐंग्लो इंडियन**(*ऍङ्ग्लो-इण्डियन*) विशेष शब्द है जो जाति और भाषा के संबंध में प्रयुक्त होता है। जाति के संबंध में यह उन अंग्रेजों की ओर संकेत करता है जो भारत में बस गए हैं या व्यवसाय अथवा पदाधिकार से यहाँ प्रवास करते हैं। इनकी संख्या तो आज भारत में विशेष नहीं है और मात्र प्रवासी होने के कारण उनको देश के राजनीतिक अधिकार भी प्राप्त नहीं, परंतु एक दूसरा वर्ग उनसे संबंधित इस देश का है और उसे देश के नागरिकों के सारे हक भी हासिल हैं। यह वर्ग भारत के अंग्रेज प्रवासियों और भारतीय स्त्रियों के संपर्क से उत्पन्न हुआ है जो ऐंग्लो इंडियन कहलाता है। इनकी संख्या काफी है और लोकसभा में इनके विशेष प्रतिनिधि के लिए संवैधानिक अधिकार भी सुरक्षित हैं। इस समुदाय के समझदार व्यक्ति अपने को सर्वथा भारतीय और भारत के सुख-दु:ख में शरीक मानते हैं, परंतु अधिकतर ये स्थानीय जनता से घना संपर्क नहीं बना पाते और इंग्लैंड की सहायता की अपेक्षा करते हैं। इनका अंग्रेजों से रक्तसंबंध होना, अंग्रेजी का इनकी जन्मजात और साधारण बोलचाल की भाषा होना और उनका धर्म से ईसाई होना भी उन्हें अपना विदेशी रूप बनाए रखने में सहायक होते हैं। उनकी समूची संस्कृति अंग्रेजी विचारधारा और रहन-सहन से प्रभावित तथा अनुप्रमाणित है। तथापि अब वे धीरे-धीरे देश की नित्य बदलती परिस्थितियों के अनुकूल होते जा रहे हैं।

ऐंग्लो इंडियन शब्द का व्यवहार प्रवासी अंग्रेजों की भारतीय माताओं से प्रसूत संततियों अथवा उनसे प्रजनित संतानों से भिन्न भाषा के अर्थ में भी होता है। ऐंग्लो इंडियन भाषा के अनेक रूप हैं। कभी तो इसका प्रयोग भारतीयों द्वारा लिखी शुद्ध अंग्रेजी के अर्थ में हुआ है और कभी उन अंग्रेजों की भाषा के संबंध में भी जिन्होंने भारत में रहकर लिखा है, यद्यपि भाषाशास्त्र की दृष्टि से दोनों में स्थानीय प्रभावों के अतिरिक्त कोई विशेष भेद नहीं है। फिर ऐंग्लो इंडियन से तात्पर्य उस संकर हिंदी भाषा से भी है जो भारत के ऐंग्लों इंडियन अपने से भिन्न भारतीयों से बोलते हैं। इस शब्द का व्यवहार अनेक बार उस हिंदी भाषा के संबंध में भी हुआ है जिसे हिंदुस्तानी कहते हैं। परंतु इस अर्थ में इसका उपयोग अकारण और अनुचित दोनों हैं। लोकसभा में भी एंग्लो इंडियन समुदाय से 2 सदस्यों को मनोनीत किया जाता है।

बाहरी कड़ियाँ
-------------

* Scattered Seeds: The Diaspora of the Anglo-Indians... an exploration through history, identity and photography

| * दे
* वा
* सं
 भारत में प्रवासी |
| --- |
| प्रासंगिक मुद्दे और घटनाएं | 
* असम में हिरासत केंद्र
* असम में भारतीय राष्ट्रीय नागरिक रजिस्टर
* राष्ट्रीय नागरिक रजिस्टर

 |
| अफ्रीका | 
* नाईजीरियाई
* सोमाली
* युगांडी

 |
| एशिया | 

|  |  |
| --- | --- |
| पूर्व | 
* चीनी
	+ तिब्बती
* जापानी
* कोरियाई
* मंगोलियाई

 |
| दक्षिण | 
* अफ़घान
	+ पठान
* बांग्लादेशी
* मालदीवी
* नेपाली
	+ गोरखा
* पाकिस्तानी
	+ बलूच
	+ सिन्धी
* श्रीलंकाई
	+ तमिल

 |
| दक्षिण–पूर्व | 
* बर्मी
* फिलीपीनी
* मलेशियाई
* सिंगापुरवासी
* थाई

 |
| पश्चिम | 
* अरबी
* अरमेनियाई
* इराक़ी
* इज़राइली
* तुर्क

 |

 |
| यूरोप | 
* अंग्रेज़ (स्कॉटिश)
* फ्रांसीसी
* जर्मन
* आयरिश
* इटाली
* पुर्तगाली
* रूसी

 |
| उत्तर अमेरिका | 
* अमेरिकी
* कनेडियाई

 |
| ओशिनिया | 
* ऑस्ट्रेलियाई

 |
| दक्षिण अमेरिका | 
* ब्राजीलियाई
* गुयानी

 |
| यह भी देखें | 
* मानव तस्करी
* अवैध आप्रवास
* शरणार्थी
* विदेशी पंजीकरण
* भारत की वीजा नीति
* आप्रवासन ब्यूरो

 |
लन्दन स्थित सिक्रेट इन्टेलीजेन्स सर्विस का भवन
**आसूचना संस्था** (इन्टेलीजेन्स एजेन्सी) एक सरकारी संस्था या एजेन्सी होती है जो कानून-व्यवस्था, राष्ट्रीय सुरक्षा, सेना, विदेश नीति आदि को सुदृढ़ करने के उद्देश्य से आसूचना (intelligence) जुटाने, उसका विश्लेषण करने और समुचित उपयोग करने का कार्य करती है।

सूचना जुटाने के साधन गुप्त हो सकते हैं और प्रत्यक्ष भी। सूचना जुटाने के लिए गुप्तचरी, सूचना को संचारित होते समय ही बीच में ही पकड़ लेना (interception), कूटविश्लेषण (cryptanalysis), दूसरी संस्थाओं के साथ सहयोग करना, तथा सार्वजनिक स्रोतों से प्राप्त सूचनाओं का मूल्यांकन आदि करना होता है। 

आसूचना संस्थाएँ अपनी सरकारों के लिए निम्नलिखित सेवाएँ प्रदान कर सकतीं हैं-

* समय रहते ही किसी आसन्न संकट की चेतावनी देना,
* वर्तमान या भावी विरोधियों के इरादों को समझते हुए राष्ट्रीय और अन्तरराष्ट्रीय संकट-प्रबन्धन में सहायता देना
* राष्ट्रीय सुरक्षा से सम्बन्धित आयोजना और सैन्य कार्यवाही के लिए सूचना देना,
* ऐसी सूचनाओं की रक्षा करना जो शत्रुओं के लिए उपयोगी हों , इसमें अपने स्रोतों से प्राप्त या देश की दूसरी संस्थाओं की सूचनाएँ, दोनों ही आ जातीं हैं।
* गुप्त रहते हुए चुनी हुई गतिविधियों को इस प्रकार प्रभावित करना कि उनके परिणाम राष्ट्रीय हित में जाँय;
* शत्रुओं की आसूचना संस्थाओं की गतिविधियों का पता लगाना और उसके विरुद्ध कार्यवाही करना (प्रत्यासूचना / counter-intelligence)।

सन्दर्भ
-------

इन्हें भी देखें
---------------

* गुप्तचर्या या गुप्तचरी
* गुप्तचर
* प्रत्यासूचना (counter-intelligence)
|  |  |
| --- | --- |
| मौजूदा विजेता | द न्यू डे |
| जीता | अगस्त 23, 2015 |
| निर्माण | अक्टूबर 20, 2002 |
| पहले विजेता | कर्ट एंगल व क्रिस बेनोइट |
| सबसे ज्यादा बार | जोए मर्करी व जॉन मॉरिसनहीथ स्लेटर व जस्टिन गेब्रिअल (3 बार) |
| सबसे ज्यादा वक्त | पॉल लंदन व ब्रायन केंड्रिक (331 दिन) |
| सबसे कम वक्त | जॉन सीना व मिज़ (10 मिनट) |
| सबसे बुजुर्ग | बिली गन (50 वर्ष) |
| सबसे नौजवान | रिने डूर्पी (20 वर्ष) |
| सबसे भारी | बिग शो व केन (366 कि०ग्रा०) |
| सबसे हल्का | पॉल लंदन व ब्रायन केंड्रिक (166 कि०ग्रा०) |
|

**डब्ल्यू डब्ल्यू ई टैग टीम चैंपियनशिप** पेशेवर कुश्ती की एक विश्व टैग टीम चैंपियनशिप है, जिसका स्वामित्व डब्ल्यू डब्ल्यू ई के पास है।
इसका निर्माण सन् 2002 में *वर्ल्ड टैग टीम चैंपियनशिप* के पूरक के रूप में किया गया था। सन् 2009 में इन दोनो टाइटल्स का एकीकरण कर दिया गया।

इतिहास
------

पूर्व विजेता डयुस 'एन डोमिनो मौलिक चैंपियनशिप पेटियो के साथ
कर्ट एंगल और क्रिस बेनोइट इसके प्रथम विजेता थे। सन 2009 में, रेसलमेनिया 25 पर इस प्रतियोगिता और वर्ल्ड टैग टीम प्रतियोगिता का एकीकरण कर दिया गया।

बिग शो व मिज़ एकीकृत टैग टीम टाइटल्स के साथ रेसलमेनिया 26 पर

धारण-काल
--------

द न्यू डे जनवरी 2015 में
वर्तमान में इस प्रतियोगिता के विजेता द न्यू डे हैं।

बाहरी कडियाँ
------------

* Official WWE Tag Team Title History (अंग्रेज़ी में)

* WWE Tag Team Championship History (अंग्रेज़ी में)
भारतीय मॉडल, टेलीविजन और फिल्म अभिनेतासाँचा:SHORTDESC:भारतीय मॉडल, टेलीविजन और फिल्म अभिनेता

**आसिफ़ शेख** भारतीय टेलिविजन और फिल्म अभिनेता है। उन्होंने सबसे पहले शुरुआत धारावाहिक *हम लोग* से की थी। उन्होंने *मुकद्दर का बादशाह* जैसे सहायक भूमिका से फ़िल्मों में शुरुआत की। उनकी मुख्य भूमिका वाली फिल्म 1991 में *यारा दिलदारा* भी आई थी। ये फिल्म संगीत निर्देशक जतिन-ललित की पहली फिल्म होने के साथ-साथ गीत "बिन तेरे सनम" के लिये जानी जाती है। हालांकि उन्हें मुख्य अभिनेता के रूप में सफलता नहीं मिली और उन्होने कई फ़िल्मों में सहायक भूमिकाएँ ही अदा की।

अन्य कुछ फिल्में जिसमें वो नज़र आए:- *करन अर्जुन* (1995), *औज़ार* (1997), *बंधन* (1998), *प्यार किया तो डरना क्या* (1998), *हसीना मान जायेगी* (1999), *कुंवारा* (2000), *जोड़ी नं॰ 1* (2001), *दिल ने जिसे अपना कहा* (2004) और *शादी करके फँस गया यार* (2006)। वर्तमान में वो हास्य टीवी कार्यक्रम *भाभी जी घर पर है!* के अपने किरदार विभूति नारायण मिश्रा के लिये प्रसिद्धि पाए हैं।

सन्दर्भ
-------

1. ↑  "Popular Film and TV Actor Aasif Sheikh Reunites with Salman Khan After 13 Years in 'Bharat'". *India West* (अंग्रेज़ी में). अभिगमन तिथि 2 जून 2018. `|firstlast1=` missing `|lastlast1=` in first1 (मदद)[*मृत कड़ियाँ*]
2. ↑  "PHOTOS: 'भाबीजी' के विभूति भैया सलमान के साथ कर चुके हैं काम". आज तक. 8 मार्च 2017. मूल से 10 सितंबर 2017 को पुरालेखित. अभिगमन तिथि 2 जून 2018.
3. ↑  "विभूति नारायण की 'भारत' में एंट्री, 12 साल बाद दिखेंगे सलमान खान के साथ". *एनडीटीवी इंडिया*. 29 मई 2018. मूल से 29 मई 2018 को पुरालेखित. अभिगमन तिथि 2 जून 2018.
**आठ संकलन**, **एट्टुत्तोकई** ( तमिल: *எட்டுத்தொகை* के रूप में जाना जाता है ) या साहित्य में "आठ संग्रह", एक शास्त्रीय तमिल काव्य कृति है जो संगम साहित्य के अठारह ग्रेटर टेक्सट ( *पतिममेल्कनक्कू* ) एंथोलॉजी श्रृंखला का हिस्सा है।  द आठ एंथोलॉजी और उसके साथी एंथोलॉजी, द टेन आइडिल्स ( *पट्टुप्पा* ), सबसे पुराना उपलब्ध तमिल साहित्य है।  तमिल साहित्य और इतिहास के एक विद्वान, कामिल ज़ेलेबिल के अनुसार, इन आठ संकलनों या उनके सापेक्ष कालक्रम को डेट करना मुश्किल है, लेकिन अब तक के विद्वानों ने सुझाव दिया है कि शुरुआती परतों की रचना पहली शताब्दी ईसा पूर्व और दूसरी शताब्दी सीई के बीच की गई थी। जबकि अंतिम परतें तीसरी और 5वीं शताब्दी सीई के बीच पूरी हुई थीं।

एंथोलॉजी की सामग्री
-------------------

आठ संकलनों में 2,371 कविताएँ शामिल हैं, जो आइंकुर्नुरु में तीन पंक्तियों के छोटे छंदों से लेकर पुराणानुरू में चालीस पंक्तियों के छंदों तक भिन्न हैं। निम्नलिखित कविताएँ आठ संकलन बनाती हैं:

* *ऐंकुरुनुरु* (ஐங்குறுநூறு)
* *अकनानुरु* (அகநானூறு)
* *पुराणानुरू* (புறநானூறு)
* *कालिटटोकाई* (கலித்தொகை)
* <i id="mwLQ">कुरुंटोकै</i> (குறுந்தொகை)
* <i id="mwMA">नत्रिनाई</i> (நற்றிணை)
* *पारिपाताल* (பரிபாடல்)
* <i id="mwNg">पथिरूपथु</i> (பதிற்றுப்பத்து)

एट्टुट्टोकाई सुपर-एंथोलॉजी में आठ संकलनों का यह संकलन ऐतिहासिक है। यह एक स्मरक तमिल *वेनपा* छंद में प्रमाणित है, जो संभवतः 5 वीं शताब्दी के बाद की तारीख में रचित है। कई जीवित ताड़-पत्तों की पांडुलिपियों के कलोफोन्स में छंद पाया जाता है, और तमिल इतिहास में इस संगम संग्रह की पोषित स्थिति की पुष्टि करता है। यह छंद सहायता पढ़ता है: 

अन्य संगम साहित्य के साथ एट्टुट्टोकाई आम युग की दूसरी सहस्राब्दी के अधिकांश समय के लिए गुमनामी में गिर गया था, लेकिन हिंदू धर्म के मठों में संरक्षित और पुनः खोजा गया था, विशेष रूप से कुंभकोणम के पास शैव धर्म से संबंधित। ये फिर से खोजे गए ताड़ के पत्ते (तमिल: *ओलई*, संस्कृत: *तालपत्र* ) पांडुलिपियां औपनिवेशिक युग के विद्वानों द्वारा 19वीं शताब्दी के अंत में प्रकाशित की गई थीं।  

1. ↑  Kamil Zvelebil 1973, पृ॰ 29.
2. ↑  Kamil Zvelebil 1973, पृ॰ 23–32.
3. ↑  Kamil Zvelebil 1973, पृ॰प॰ 41–43 with Chart 4.
4. ↑  Eva Maria Wilden 2014, पृ॰प॰ 133–135.
5. ↑  Kamil Zvelebil (1974). *Tamil Literature*. Otto Harrassowitz Verlag. पपृ॰ 7–8 with footnotes. आई॰ऍस॰बी॰ऍन॰ 978-3-447-01582-0.
6. ↑  Takanobu Takahashi (1995). *Tamil Love Poetry and Poetics*. BRILL Academic. पपृ॰ 1–3 with footnotes. आई॰ऍस॰बी॰ऍन॰ 90-04-10042-3.
टाटा एअर सर्विसेस्।**टाटा एयरलाइंस**, को १५ अक्टूबर १९३२ को जेआरडी टाटा ने टाटा संस लिमिटेड (अब टाटा समूह) की एक डिवीजन **टाटा संस** के रूप में स्थापित किया था। यह बंबई-कराची और दक्षिण मद्रास के मार्ग पर एक डाक सेवा के रूप में शुरू किया गया था।

१९३८ में इसका नाम बदल कर **टाटा एयर सर्विसेज** कर दिया गया और बाद में उसी वर्ष इसका एक नया नाम **टाटा एयरलाइन्स** रख दिया गया। इस समय तक इसकी सेवा दिल्ली और कोलंबो मे भी शुरु हो चुकी थी।

द्वितीय विश्व युद्ध के बाद
--------------------------

द्वितीय विश्व युद्ध के खत्म होने के बाद कोलकाता भी विमान सेवा के नेटवर्क से जुड़ गया और टाटा एयरलाइंस ने २९ जुलाई १९४६ को एक पब्लिक लिमिटेड कंपनी के रूप मे अपनी नियमित व्यावसायिक सेवा, भारत में एक नये नाम एअर इंडिया के साथ शुरु कीं।

स्वामित्व परिवर्तन
------------------

मार्च १९४८ में, भारत की स्वतंत्रता, के बाद विमान सेवा का ४९% भारत सरकार द्वारा अधिग्रहीत किया गया जिसमे अतिरिक्त २% की खरीद करने का विकल्प शामिल था। बदले में, एयरलाइन को भारत की ध्वज वाहक विमान सेवा बना दी गयी साथ ही उसे **एअर इंडिया इंटरनेशनल** के नाम से अंतरराष्ट्रीय सेवाएं प्रदान करने की अनुमति भी दे दी गयी।

राष्ट्रीयकरण
------------

१९५३ में एअर इंडिया और इंडियन नेशनल एयरवेज सहित भारत के सभी एयरलाइनों का राष्ट्रीयकरण कर इंडियन एयरलाइंस निगम बनाया गया।

चित्र दीर्घा
------------

सन्दर्भ
-------

1. 1 2
2. ↑  "संग्रहीत प्रति". मूल से 30 अप्रैल 2009 को पुरालेखित. अभिगमन तिथि 19 अप्रैल 2009.
इंडिया फ्लेयर एक भारतीय राजनितिक और तकनीकी समाचार वेबसाइट है जो साधारण तौर पर शुरू की गई थी लेकिन कुछ ही समय में यह काफी विख्यात हो गयी|

###### शुरुआत कब की गई

इंडिया फ्लेयर सन 2018 में एक साधारण तौर पर शुरू की गई | आज इंडिया फ्लेयर पर प्रतिदिन तकरीबन दो लाख से ऊपर पाठक आते रहते हैं इसकी वजह है समाचार पोर्टल द्वारा दिया जाने वाला आकर्षक सामग्री| सोशल मीडिया जैसे फेसबुक, टि्वटर इत्यादि का इस्तेमाल करने वाले लोग इंडिया फ्लेयर वेबसाइट का प्रयोग करते हैं|

###### दूसरी मीडिया वेबसाइट द्वारा हमला

इंडिया फ्लेयर को अन्य राजनितिक एजेंडा चलाने वाले वेब पोर्टल्स ने फर्जी करार दिया था, जिनमें से अल्ट न्यूज और दी वायर प्रमुख रूप से थी| लेकिन इंडिया फ्लेयर पर इल्जाम साबित करने में सब असफल रहे। इसके साथ ही कांग्रेस के रणदीप सुरजेवाला ने इंडिया फ्लेयर पर अपने बयान को गलत तरीके से पेश करने के आरोप भी लगाये थे l

###### स्वामित्व

वेबसाइट के स्वामित्व का आधिकारिक रूप से दावा नहीं किया गया है परंतु वेबसाइट के जानकारी पृष्ठ में दिए गए विवरण के अनुसार उत्तर प्रदेश कानपुर यूनिवर्सिटी से शिक्षा प्राप्त कर रहे अनुराग तिवारी इस वेबसाइट को प्रबंधित करते हैं, इसके साथ ही राज गौतम और सुनैना लेखन का कार्य करते हैं.

1. ↑  "CONGRESS SPOKESPERSON SEEKS CENTRE'S ATTENTION TOWARDS THE MENACE OF FAKE NEWS". *First Post*. मूल से 27 फ़रवरी 2019 को पुरालेखित.
| ब्राह्मी |
| --- |
| 
ब्राह्मी तथा उससे व्युत्पन्न लिपियाँ |
| उत्तरी ब्राह्मी
* कुषाण
* तोचरियन
* मैतै मयेक
* गुप्त
	+ शारदा
		- ल्हांडा
			* प्राचीन कश्मीरी
			* गुरुमुखी
			* खोजकी
		- टाकरी
			* डोगरी
			* चमियाली
	+ सिद्धम
		- तिब्बती
			* फाग्स्पा
				+ हंगुल (परिकाल्पनिक)
			* लेपचा
				+ लिंबु
	+ नागरी
		- देवनागरी
			* मोदी
		- नंदीनागरी
		- गुजराती
	+ आद्य-बंगाली
		- कैथी
			* सिलहटी नागरी
		- पूर्वी नागरी
			* बंगाली
			* असमिया
		- मिथिलाक्षर
		- उड़िया
	+ नेपाली
		- भूजिमोल
		- प्रचलित नेपाल
		- रंजना
			* सोयोंबो
 |
| दक्षिणी ब्राह्मी
* तमिल ब्राह्मी
	+ वट्टेऴुत्तु
		- तमिल
* सिंहल
* पल्लव ग्रंथ
	+ मलयालम
	+ तुळु
	+ दिवेस अकुरु
	+ सौराष्ट्र
	+ ख्मेर
		- लाओ
		- थाई
	+ चाम
	+ प्राचीन कावी
		- बाली
		- जावाई
		- बबयिन
		- बतक
		- बुहिद
		- हनुओनोओ
		- तगबन्वा
		- सुंदानी
		- लोंतारा
		- रेजंग
	+ मोन
		- बर्मी
		- ओझोपथ
* कलिंग
* भट्टिप्रोलु लिपि
	+ कदंब
	+ कन्नड़
	+ तेलुगु
	+ ताई ले
		- नई ताई लुए
	+ अहोम
 |
| * दे
* वा
* सं
 |

टाकरी लिपि में लिखा हुआ "टाकरी"
**टाकरी लिपि** गुरमुखी से मिलती-जुलती एक लिपि जो अटक के उस पार से लेकर सतलज और यमुना नदी के किनारे तक प्रचलित थी। इसके अक्षरों को "लुंडे" , "मुँडे" और "टांकरी" भी कहते हैं। 

टाकरी अक्षर नागरी लिपि के समान नहीं, बल्कि नागरी का रूपभेद हो सकता है। सिन्धु नदी के पश्चिम तरफ और शतद्रु नदी के पूर्व भाग में तथा काश्मीर और काङ्गडा के ब्राह्मणों में इस लिपि का प्रचलन है। काश्मीर और काङ्गडा के शिलालेखों और सिक्कों में यही अक्षर देखने में आते हैं। 

युसुफजाह और शिमला के बीच २६ स्थानों में यह लिपि दीख पड़ती है। इसमें कोई कोई स्थान ताकरो 'मुंडे' और 'लुंडे' नाम से परिचित है। इस लिपि में विशेषता इतनी है कि स्वरवर्ण व्यञ्जनवर्ण के साथ कभी भी संयुक्त नहीं होता, पृथक लिखना पड़ता है। इस लिपि के संख्याबोधक अक्षर हाल के प्रचलित अक्षरों के समान हैं। यह सहज में लिखी जा सकती है। इसमें केवल 'अ' व्यञ्जनवर्ण के साथ संयुक्त किया जाता है। 

टांकरी लिपि, ब्राह्मी परिवार की लिपि है जो कश्मीर में प्रयोग होने वाली शारदा लिपि से निकली है। टाकरी लिपि, पहाड़ी भाषा समेत उत्तर भारत की कई अन्य भाषाओं को लिखने के लिए प्रयोग की जाने वाली लिपि है। पुराने समय में कुल्लू से लेकर रावलपिंडी तक पढ़ने-लिखने का हर तरह का काम टाकरी लिपि में ही किया जाता था। आज भी पुराने राजस्व रिकॉर्ड, पुराने मंदिरों की घंटियों या किसी पुराने बर्तन में टांकरी में लिखे शब्द देखे जा सकते हैं। जम्मू कश्मीर की डोगरी, हिमाचल प्रदेश की चम्बियाली, कुल्लुवी और उत्तराखण्ड की गढ़वाली समेत कई भाषाएं टाकरी में लिखी जातीं थीं। हिमाचल प्रदेश के काँगड़ा, ऊना, मंडी, बिलासपुर, हमीरपुर में व्यापारिक व राजस्व रिकॉर्ड और संचार इत्यादि के लिए भी टाकरी का ही प्रयोग होता था।
**अश्वनी लोहानी** (जन्म: 22 दिसंबर), राष्ट्रीय विमानन कंपनी एयर इंडिया लिमिटेड के अध्यक्ष एवं प्रबंध निदेशक हैं। इससे पूर्व वे भोपाल में मध्य प्रदेश पर्यटन विकास निगम के प्रबंध निदेशक के पद पर कार्यरत थे। वे इंडियन रेलवे सर्विस ऑफ इंजीनियर्स (आईआरएसएमई) के वर्ष 1980 बैच के अधिकारी हैं। लोहानी एक मकेनिकल इंजीनियर हैं। साथ ही इंडियन स्टीम रेलवे सोसाइटी के संस्थापक सदस्यों में से एक है। इसके अलावा सीआईआई नेशनल टूरिज़म काउंसिल के सदस्य और चार्ट्ड इंस्टीट्यूट ऑफ लॉजिस्टिक्स एंड ट्रांसपोर्ट के फैलो भी हैं। भारतीय रेलवे के दिल्ली क्षेत्रीय कार्यालय में डिविजनल रेलवे मैनेजर के पद पर रहते हुए उन्होंने सीमित संसाधनों के बूते दिल्ली के तीन अहम रेलवे स्टेशनों नई दिल्ली, पुरानी दिल्ली और हजरत निजामुद्दीन में व्यापक सुधार कार्य किए। इसके अलावा उन्होंने रेलवे के इस डिविजन में कई नए कार्यों की भी शुरुआत की। 

वे ‘मिस्टर टर्नअराउंड’ के नाम से जाने जाते हैं। उनके पास इंजिनियरिंग की चार डिग्रियां हैं, जिसके लिए उनका नाम लिम्का बुक रिकॉर्ड्स में दर्ज है। कैग अमूमन सरकार के कामकाज में मीनमेख ही निकालता है। लोहानी दिल्ली में जब डिविजनल रेलवे मैनेजर थे, तब रेलवे अकेला सरकारी विभाग था जिसकी कॉमनवेल्थ गेम्स के दौरान इंफ्रास्ट्रक्चर संबंधी काम की कैग ने तारीफ की थी।

सन्दर्भ
-------

1. ↑  ब्लॉगर्स पार्क. "अश्विनी लोहानी का प्रोफाइल (अँग्रेजी मे)". ब्लॉगर्स पार्क. मूल से 19 मार्च 2015 को पुरालेखित. अभिगमन तिथि 25 अगस्त 2015.
2. ↑  आईबीएन खबर (20 अगस्त 2015). "अश्विनी लोहानी बने एयर इंडिया के नए चेयरमैन व प्रबंध निदेशक". आईबीएन खबर. मूल से 23 अगस्त 2015 को पुरालेखित. अभिगमन तिथि 25 अगस्त 2015.
3. ↑  आजतक (20 अगस्त 2015). "रेलवे ऑफिसर अश्विनी लोहानी होंगे एयर इंडिया के नए चेयरमैन". आजतक. मूल से 24 अगस्त 2015 को पुरालेखित. अभिगमन तिथि 25 अगस्त 2015.
4. ↑  शोम दत्त शास्त्री (23 अगस्त 2015). "रेलवे ऑफिसर अश्विनी लोहानी का साक्षात्कार". दि ब्यूरोक्रेट नियुज. मूल से 4 मार्च 2016 को पुरालेखित. अभिगमन तिथि 25 अगस्त 2015.

बाहरी कड़ियाँ
-------------

* लिंकडीन पर अश्वनी लोहानी की व्यक्तिगत प्रोफाइल[*मृत कड़ियाँ*] (अँग्रेजी में)
* अश्वनी लोहानी का व्यक्तिगत ब्लॉग
**तड़केश्वर महादेव मंदिर** एक हिंदू मंदिर है। यह भारतीय राज्य गुजरात के वलसाड जिले में अब्राम शहर के निकट वांकी नदी के तट पर है। 

यह मंदिर 800 वर्ष से अधिक प्राचीन है, एवं वलसाड जिले के सबसे पुरातन मन्दिरों में से एक है। इस मन्दिर की विशेषता यह है कि इस मन्दिर की परिकल्पना इसके अन्दर स्थित शिवलिंग पर सूर्य की किरणें पड़ने के अनुसार अभिकल्कोपित एवं निर्मित किया गया था अतः इसके ऊपर कोई शिखर, गुम्औबद या कोई छत नहीं है। इसलिए, इसे "ताड़केश्वर" के नाम से जाना जाता है। यहाँ स्थित शिवलिंग की लंबाई लगभग 6 से 8 फ़ीट की है।

महाशिवरात्रि पर्व और श्रावण मास के अवसर पर पास में ही मेला लगता है।

इतिहास
------

6 फीट 10 इंच (2.08 मी॰) का अर्ध-गोलाकार शिवलिंग प्रतीत पत्थर मई 1215 में वांकी नदी के उत्तरी तट की झाड़ियों में देखा गया था।  उस समय स्थानीय लोगों ने इस पत्थर को अपने कब्जे में ले लिया और आंशिक रूप से इसे क्षतिग्रस्त भी कर दिया। तब इस पाषाण शिला में से बहुत से जहरीले ततैये व अन्य जीव निकले और मन्दिर के 1500 के घेरे में लगभग 60 लोगों को डंक मार दिया। उन सभी 60 लोगों की मृत्यु हो गई और उन्हें मंदिर स्थल पर दफनाया गया। तत्पश्चात इस स्थल पर एक दरगाह बनाई गई थी।

एक दिन भगवान शिव अब्राम के एक भक्त के स्वप्न में प्रकट हुए और उसे आज्ञा दी कि उस लिंग को वांकी नदी के किनारे से ले जाया जाए। भगवान शिव के दो भक्त इसे सरलता से उठा पाएंगे। जब लिंग बहुत भारी हो जाए तो उसे वहीं नीचे रख दें और उस स्थान पर स्थापना कर दें।"

 तड़केश्वर महादेव मंदिर, वलसाड का शिलालेखित इतिहासइस स्थान पर एक मन्दिर निर्माण किया गया, जिसकी छत दो बार बनाई गई थी। पहली बार वह छत आग में छत नष्ट हो गई थी। दूसरी बार गिर गई। तब एक भक्त के स्वप्न में भगवान शिव प्रकट हुए और कहा कि मैं ताड़केश्वर महादेव हूं। मुझे सूरज की किरणें चाहिए। इसलिए, मंदिर की छत का पुनर्निर्माण न करें। उसी दिन से ताड़केश्वर महादेव के शिवलिंग को मंदिर में सुरक्षित रखा गया और छत का कभी पुनर्निर्माण नहीं किया गया।

मंदिर के शिखर से खुला आकाश दिखता रहता, जिसमें लगभग 22 फीट (6.7 मी॰) घेरे का खुला वृत्त है। दोपहर के समय सूर्य की किरणें सीधे उस वृत्त से शिवलिंग पर पड़ती हैं।

संदर्भ
------

1. ↑  "વલસાડ અબ્રામાના તડકેશ્વર મહાદેવની અનોખી ગાથા, શિવલિંગના દર્શનાર્થે લોકોની ભારે ભીડ". *Divyabhaskar*.
2. ↑  "About - Tadkeshwar Mahadev Temple, Valsad". मूल से 15 जनवरी 2019 को पुरालेखित. अभिगमन तिथि 19 मई 2022.
3. ↑  History of Tadkeshwar Mahadev Temple, Valsad
4. ↑  "Tadkeshwar Mahadev Mandir, Valsad, Gujarat:KM News". *Youtube*.
5. ↑  *Samarpan* magazine: "Tadkeshwar"
6. ↑  History of Tadkeshwar Mahadev Temple: Image
साँचा:Hindu temples in Gujarat
तजाकिस्तान राष्ट्रीय फुटबॉल टीम का प्रतिनिधित्व करता ताजिकिस्तान अंतरराष्ट्रीय में फुटबॉल और द्वारा नियंत्रित किया जाता तजाकिस्तान फुटबॉल फेडरेशन, के लिए शासी निकाय ताजिकिस्तान में फुटबॉल । तजाकिस्तान का घरेलू मैदान दुशांबे में पामीर स्टेडियम है।

इतिहास
------

सोवियत संघ के टूटने के बाद, 17 जून 1992 को ताजिकिस्तान ने उज्बेकिस्तान के खिलाफ अपना पहला मैच खेला। यह 1994 तक नहीं था कि ताजिकिस्तान नेशनल फुटबॉल फेडरेशन फीफा में भर्ती हो गया था।
ताजिकिस्तान ने 11 अप्रैल 1994 को ताशकंद में एक क्षेत्रीय टूर्नामेंट के भाग के रूप में अपना पहला आधिकारिक खेल खेला। उन्होंने कजाकिस्तान के खिलाफ यह गेम 0-1 से गंवा दिया। पहली आधिकारिक प्रतियोगिता जो टीम ने दर्ज की, वह 1996 के एशियाई कप के लिए क्वालीफायर थी, जब उसे तीन टीमों के ग्रुप 8 में उज्बेकिस्तान और बहरीन के साथ रखा गया था। बहरीन ने बाद में वापस ले लिया, ताजिकिस्तान को अपने मध्य एशियाई पड़ोसियों के खिलाफ एक प्ले-ऑफ में छोड़ दिया। ताजिकिस्तान ने पहला गेम 4-0 से जीता, लेकिन अतिरिक्त समय के बाद गेम को 5-5 से हराया। फ्रांस 1998 के संस्करण तक उन्होंने विश्व कप क्वालीफाइंग प्रतियोगिता में प्रवेश नहीं किया, अपने प्रारंभिक समूह चरण में चार जीत दर्ज की जिसमें तुर्कमेनिस्तान पर 5-0 की जीत भी शामिल थी, और केवल चीन से हार गए| कोरिया / जापान 2002 के लिए तीन-टीम के क्वालीफाइंग सेक्शन में, उन्होंने ईरान से 2-0 से हारने से पहले गुआम पर रिकॉर्ड 16-0 से जीत दर्ज की थी। जर्मनी 2006 के लिए क्वालीफायर के प्रारंभिक दौर में बांग्लादेश को 4-0 से हरा देने के बाद, उन्होंने 31 मार्च 2004 को एएफसी एशियन कप सेमीफाइनलिस्ट और अंतिम ग्रुप विजेता बहरीन को गोल रहित ड्रॉ के लिए रखा।ताजिकिस्तान को फिलीपींस, यमन और नेपाल के साथ 2019 एशियाई कप योग्यता समूह में शामिल किया गया था। 27 मार्च 2018 को फिलीपींस में अपनी हार के बाद, ताजिकिस्तान के एशियाई कप के लिए अर्हता प्राप्त करने की विफलता की पुष्टि करते हुए, प्रबंधक खाकीम फुजैलोव ने इस्तीफा दे दिया।

1. ↑  "संग्रहीत प्रति" ХАКИМ ФУЗАЙЛОВ ИЗВИНИЛСЯ ПЕРЕД БОЛЕЛЬЩИКАМИ ЗА НЕВЫХОД СБОРНОЙ ТАДЖИКИСТАНА НА КУБОК АЗИИ-2019 И ПОДАЛ В ОТСТАВКУ. *fft.tj* (Russian में). Football Federation Tajikistan. 27 March 2018. मूल से 30 मार्च 2018 को पुरालेखित. अभिगमन तिथि 30 March 2018.सीएस1 रखरखाव: नामालूम भाषा (link)
2. ↑  "Team of Tajikistan will play against Nepal in white form" (Russian में). Football Federation of Tajikistan. 4 September 2017. मूल से 11 सितंबर 2017 को पुरालेखित. अभिगमन तिथि 8 September 2017.सीएस1 रखरखाव: नामालूम भाषा (link)
एक ताजिक दावत
ताजिकिस्तान की संस्कृति कई हज़ार वर्षों से विकसित हुई है। ताजिक संस्कृति को दो क्षेत्रों, मेट्रोपॉलिटन और कुहिस्टन (हाइलैंड) में विभाजित किया जा सकता है। आधुनिक शहर केंद्रों में दुशान्बे (राजधानी), खुजजंद, कुलोब और पंजाकी शामिल हैं।

भोजन
----

उज़्बेक, अफगान, रूसी और ईरानी के साथ ताजिक व्यंजनों में काफी आम है। यह कबूली पुलाओ, कबीली पलाऊ, और सामानू जैसे व्यंजनों के लिए जाना जाता है। राष्ट्रीय खाद्य और पेय क्रमशः प्लोव और हरी चाय हैं। पारंपरिक ताजिकिस्तान भोजन सूखे फल, नट, और हलवा के छोटे व्यंजनों के साथ शुरू होता है, इसके बाद सूप और मांस, और प्लोव के साथ समाप्त होता है। चाय हर भोजन के साथ होती है, और अक्सर आतिथ्य के संकेत के रूप में भोजन के बीच परोसा जाता है।

खेल
---

ताजिकिस्तान के पहाड़ पहाड़ी चढ़ाई, पर्वत बाइकिंग, चट्टान चढ़ाई, स्कीइंग, स्नोबोर्डिंग, लंबी पैदल यात्रा, और पर्वत चढ़ाई जैसे आउटडोर खेलों के लिए कई अवसर प्रदान करते हैं। हालांकि, सुविधाएं सीमित हैं। इस क्षेत्र में 7,000 मीटर की चोटी समेत फैन और पामिर पहाड़ों पर माउंटेन क्लाइंबिंग और हाइकिंग टूर, मौसमी रूप से स्थानीय और अंतरराष्ट्रीय अल्पाइन एजेंसियों द्वारा आयोजित किए जाते हैं। ताजिकिस्तान में फुटबॉल सबसे लोकप्रिय खेल है। ताजिकिस्तान राष्ट्रीय फुटबॉल टीम फीफा और एएफसी प्रतियोगिताओं में प्रतिस्पर्धा करती है। ताजिकिस्तान के शीर्ष क्लब ताजिक लीग में प्रतिस्पर्धा करते हैं।

धर्म
----

इस्लाम, पूरे मध्य एशिया में मुख्य धर्म, 7 वीं शताब्दी में अरबों द्वारा इस क्षेत्र में लाया गया था। उस समय से, इस्लाम ताजिक संस्कृति का एक अभिन्न अंग बन गया है। ताजिकिस्तान एक धर्मनिरपेक्ष देश है,लेकिन सोवियत युग के बाद देश में धार्मिक अभ्यास में उल्लेखनीय वृद्धि देखी गई है। ताजिकिस्तान के अधिकांश मुस्लिम इस्लाम की सुन्नी शाखा का पालन करते हैं, और एक छोटा समूह संबंधित है इस्लाम की शिया शाखा। रूसी रूढ़िवादी विश्वास अन्य धर्मों का सबसे व्यापक रूप से प्रचलित है|

सिनेमा
------

ताजिकिस्तान के फिल्म उद्योग की तारीख 1929 से है। पहली आधिकारिक फिल्म स्टूडियो जिसे ताजिककिनो (बाद में ताजिकफिल्म नाम दिया गया) कहा जाता है, ने 1930 में ऑपरेशन शुरू किया। 1935 में, ताजिककिनो ने वॉयस ओवर के साथ फिल्मों का निर्माण शुरू किया। कुछ विशेषज्ञों का मानना है कि 1970-80 ताजिकफिल्म के लिए स्वर्ण युग है।सरकार द्वारा सब्सिडी, स्टूडियो हर साल लगभग छह फीचर फिल्मों का उत्पादन करने में सक्षम था।

संदर्भ
------

1. ↑  "Tajikistan Constitution" (PDF). मूल से 2 जनवरी 2017 को पुरालेखित (PDF). अभिगमन तिथि 21 नवंबर 2018.
2. ↑   Archived 2015-07-19 at the Wayback Machine *This article incorporates text from this source, which is in the public domain.*
3. ↑  CENTRAL ASIA and THE CAUCASUS. "CA& Press® AB". मूल से 14 फ़रवरी 2015 को पुरालेखित. अभिगमन तिथि 14 February 2015.
4. ↑  "Centralasiaonline.com". मूल से 8 जुलाई 2011 को पुरालेखित. अभिगमन तिथि 21 नवंबर 2018.
5. ↑  "Энциклопедия отечественного кино". मूल से 21 नवंबर 2011 को पुरालेखित. अभिगमन तिथि 21 नवंबर 2018.
**अश्वपति** अश्वपति वैदिक तथा पौराणिक युग के प्रख्यात राजा। इस नाम के अनेक राजाओं का परिचय वैदिक ग्रंथों तथा पुराणों में उपलब्ध होता है: 

(१) छान्दोग्य उपनिषद (५।११) के अनुसार अश्वपति कैकेय केकय देश के तत्ववेत्ता राजा थे जिनसे सत्ययज्ञ आदि अनेक महाशाल तथा महाश्रोत्रिय ऋषिओं ने आत्मा की मीमांसा के विषय में प्रश्न कर उपदेश पाया था। इनके राज्य में सर्वत्र सौख्य, समृद्धि तथा सुचारित्र्य की प्रतिष्ठा थी। अश्वपति के जनपद में न कोई चोर था, न शराबी, न मूर्ख और न कोई अग्निहोत्र से विरहित। स्वैर आचरण (दुराचार) करनेवाला कोई पुरूष न था, फलतः कोई दुराचारिणी स्त्री न थी। इनकी तात्विक दृष्टि परमात्मा को वैश्वानर के रूप में मानने के पक्ष में थी। इनके अनुसार यह समग्र विश्व; इसके नाना पदार्थ तथा पंचमहाभूत इसी वैश्वानर के विभिन्न अंग प्रत्यंग हैं। आकाश परमात्मा का मस्तक है, सूर्य चक्षु है, वायु प्राण है, पृथ्वी पैर है। इस समष्टिवाद के सिद्धान्त का पोषक होने से छांदोग्य उपनिषद् में अश्वपति महनीय दार्शनिक चित्रित किए गए हैं। (छान्दोग्य उपनिषद, ५।१८)।

(२) महाभारत के अनुसार सावित्री के पिता ओर मद्रदेश के अधिपति थे। इनकी पुत्री सावित्री सत्यवान् नामक राजकुमार से ब्याही थी। परम्परा के अनुसार सावित्री अपने पातिव्रत तथा तपस्या के कारण अपने गतप्राण पति को जिलाने में समर्थ हुई थी। इसलिए वह आर्यललनाओं में पातिव्रत धर्म का प्रतीक मानी जाती है।

अश्वपति द्वारा पराशर से सावित्री पूजा विधान का श्रवण, सावित्री कन्या की प्राप्ति, सत्यवान् - सावित्री कथा
मद्र देश का राजा, मालती - पति, पराशर द्वारा गायत्री व सावित्री जप विधान का कथन, सावित्री - सत्यवान् की कथा
अश्वपति द्वारा सावित्री कन्या की प्राप्ति, सावित्री - सत्यवान् की कथा
अश्वपति राजा द्वारा सावित्री व्रत चीर्णन से सावित्री कन्या की प्राप्ति, सावित्री - सत्यवान् कथा
अश्वपति द्वारा पराशर से गायत्री व सावित्री जप विधान का श्रवण, सावित्री - सत्यवान् की कथा
(३) वाल्मीकि रामायण (अयोध्याकाण्ड, सर्ग १) के अनुसार अश्वपति केकय देश के राजा थे। इनके पुत्र का नाम युधाजित तथा पुत्री का नाम कैकेयी था जो अयोध्या के इक्ष्वाकुनरेश दशरथ से ब्याही थी। रामायण (अयोध्या. सर्ग ३५) में एक विशिष्ट कथा का उल्लेख कर अश्वपति का पक्षियों की भाषा का पंडित होना कहा गया है।

सन्दर्भ
-------

1. ↑  देवीभागवत ९.२६+
2. ↑  ब्रह्मवैवर्त्त २.२३+
3. ↑  भविष्य ४.१०२
4. ↑  मत्स्य २०८+
5. ↑  स्कन्द ७.१.१६६
6. ↑  लक्ष्मीनारायण १.३६६

* एन्जिलफायर
**अश्विनी नचप्पा** (जन्म २१ अक्टूबर १९६७) एक पूर्व एथलीट और कन्नड़ भारतीय फिल्म अभिनेत्री हैं। नचप्पा ने १९८० के दशक की शुरुआत में प्रसिद्धि प्राप्त की, जब उन्होंने पी॰ टी॰ उषा को दो बार पछाड़ा था। उन्हें भारत की फ्लोजू कहा जाता है। १९८८ में उन्हें अर्जुन पुरस्कार से सम्मानित किया गया था।

उपलब्धियाँ
----------

अश्विनी नचप्पा ने १९८४ (नेपाल में दो रजत पदक), १९८६ में (बांग्लादेश में; दो रजत पदक) और १९८८ (पाकिस्तान में, तीन स्वर्ण पदक) तीन दक्षिण एशियाई महासंघ खेलों में भारत का प्रतिनिधित्व किया। उन्होंने दो एशियाई खेलों में भाग लिया, एक १९८६ में दक्षिण कोरिया में आयोजित किया गया था और दूसरा १९९० में बीजिंग, चीन में किया गया था। उन्होंने दो विश्व चैंपियनशिप टूर्नामेंट में भारत का प्रतिनिधित्व किया था। ये टूर्नामेंट १९८७, रोम में और दूसरा १९९१, टोक्यो में खेला गया था।

सिनेमा और अन्य कार्य
--------------------

उन्होंने कुछ तेलुगु फीचर फिल्मों में भी अभिनय किया है, जिसमें उनकी अपनी जीवनी पर आधारित फिल्म भी शामिल है, जिसका शीर्षक अश्विनी है। इसके लिए उन्हें सर्वश्रेष्ठ नवोदित अभिनेत्री का राज्य नंदी पुरस्कार भी मिला था। इसके अलावा यह एक प्रसिद्ध सामाजिक कार्यकर्ता और शिक्षाविद है, जिन्होंने एक विद्यालय भी बनवाया है। वह वर्तमान में बैंगलोर अर्बन डिस्ट्रिक्ट एथलेटिक्स एसोसिएशन की अध्यक्षा हैं।

फिल्मोग्राफी
------------

* *अश्विनी* (१९९१)
* *इंस्पेक्टर अश्विनी* (१९९३)
* *आदर्शम* (१९९३)
* *मिस 420* (१९९५)
* *अंदरू अंदारे* (१९९६)

सन्दर्भ
-------

1. ↑  Nayudu, Vinay (2 June 2004). "Changing tracks". Mumbai Newsline. मूल से 18 जून 2004 को पुरालेखित. अभिगमन तिथि 2009-04-22.
2. 1 2  K. Bhagya, Prakash (25 March 2006). "One Ashwini, many roles". *Vol. 29 No. 12*. Sportstar Weekly. मूल से 19 सितंबर 2008 को पुरालेखित. अभिगमन तिथि 2009-04-22.
3. ↑  "Mrs. Ashwini Nachappa - CleansportsIndia". मूल से 24 सितंबर 2018 को पुरालेखित. अभिगमन तिथि 13 अप्रैल 2019.
4. ↑  Madur (4 November 2011). "A Sportsperson Cum Superstar – Ashwini Nachappa". Karnataka.com. मूल से 18 मार्च 2018 को पुरालेखित. अभिगमन तिथि 30 April 2018.
5. ↑  "Former athlete Ashwini Nachappa sends directive on AFI elections". NDTV. 2013-04-06. मूल से 17 जनवरी 2014 को पुरालेखित. अभिगमन तिथि 2013-05-12.
6. ↑  "Ashwini Nachappa - IMDb". मूल से 23 सितंबर 2018 को पुरालेखित. अभिगमन तिथि 13 अप्रैल 2019.
**टिटवुड** स्कॉटलैंड के ग्लासगो के पोलोकशील्ड क्षेत्र में एक क्रिकेट मैदान है। यह क्लाइडडेल क्रिकेट क्लब का घर है और स्कॉटलैंड के चार अंतरराष्ट्रीय मैदानों में से एक है जिसे स्कॉटलैंड की राष्ट्रीय क्रिकेट टीम के लिए एक घरेलू स्थल के रूप में अंतर्राष्ट्रीय क्रिकेट परिषद (आईसीसी) द्वारा अनुमोदित किया गया है।

एक दिवसीय अंतर्राष्ट्रीय (वनडे) मैचों की मेजबानी के लिए मई 2007 में आईसीसी द्वारा टिटवुड को मंजूरी दी गई थी। यह चौथा स्कॉटिश मैदान बन गया जिसे ओडीआई का दर्जा दिया गया, क्योंकि इसे स्कॉटलैंड में क्रिकेट के केंद्र के रूप में देखा गया था, साथ में ग्रेंज, एबरडीनशायर के मैनोफिल्ड और एयर के न्यू कैंबसडून।

इनमें से पहला, जुलाई 2007 में भारत और पाकिस्तान के बीच एक 'अपतटीय अंतर्राष्ट्रीय' गीले मौसम का शिकार था। 
दूसरा गेम उसी साल अगस्त में खेला गया था, जो स्कॉटलैंड और भारत के बीच था।

जनवरी 2014 में, टिटवुड ने स्कॉटलैंड के अंतिम तीन क्लाइडडेल बैंक 40 होम ग्रुप गेम्स की मेजबानी की।

सन्दर्भ
-------

1. ↑  Cricket Grounds, from CricketArchive, retrieved 8 May 2008
2. ↑  Cricket Grounds, from CricketArchive, retrieved 8 May 2008
उस फलन को **अबीजीय फलन** (transcendental function) कहते हैं जो किसी बहुपदीय समीकरण को संतुष्ट नहीं कर सकता। (इन बहुपदीय समीकरणों के गुणांक भी नियतांक हों या बहुपद होने चाहिये)। अबीजीय फलनों के मान *f(x)* को इसके चर *x* के योग, घटाना, गुणन, भाग, घात एवं मूल की सीमित बीजीय संक्रियाओं के द्वारा अभिव्यक्त नहीं किया जा सकता। इसके विपरीत बीजीय फलन वे होत हैं जिनको सीमित बीजीय संक्रियाओं के रूप में अभिव्यक्त करना सम्भव हो।

अबीजीय फलनों के कुछ उदाहरण
--------------------------

नीचे दिये गये सभी फलन अबीजीय हैं-

{\displaystyle f\_{1}(x)=x^{\pi }\ }
{\displaystyle f\_{2}(x)=c^{x},\ c\neq 0,1}
{\displaystyle f\_{3}(x)=x^{x}\ }
{\displaystyle f\_{4}(x)=x^{({\frac {1}{x}})}\ }
{\displaystyle f\_{5}(x)=\log \_{c}x,\ c\neq 0,1}

बिमीय विश्लेषण (Dimensional analysis)
-------------------------------------

बिमीय विश्लेषण में आने वाले अबीजीय फलनों के कोणांक (argument) बिमारहित होने चाहिये अन्यथा वे निरर्थक (absurd) होंगे। उदाहरण के लिये, log(10m) बिमाविहीन व्यंजक है जबकि  log(5 meters / 3 meters)  or  log(3) meters&nbsp नहीं। किसी बिमीय राशि पर कोई भी अबीजीय संक्रिया करने से अर्थहीन परिणाम प्राप्त होते हैं।

इन्हें भी देखें
---------------

* बीजीय फलन
* विश्लेषिक फलन (Analytic function)
* समिश्र फलन (Complex function)
* सामान्यीकृत फलन (Generalized functions)
* विशेष फलन (ecial function)

प्रतिक्रिया दें संदर्भ
----------------------

1. ↑  {{Doubut |url= |title= संदेह द्वारा वीडियो समाधान |work=Doubtnut|url-status=live|archive

|  |  |
| --- | --- |
| प्राधिकरण नियंत्रण | 
* जी॰एन॰डी॰: 4312817-8

 |
यह सुझाव दिया जाता है कि इस लेख या भाग का *ग्राफ* के साथ विलय कर दिया जाए। (वार्ता)
**सांख्यिकी** में प्रारम्भिक आंकड़ों को निरूपित करने के लिए चित्रों आदि का प्रयोग करके द्वितीयक आंकड़े प्राप्त करके उनका अध्ययन करना एक महत्वपूर्ण कार्य है। सांख्यिकीय आंकड़ों का निरूपण करने के लिए गणित, भूगोल,विज्ञान व अन्य विषयों में जो विधियां प्रचलित हैं वे ग्राफ की श्रेणी में आती है। इनको हिंदी में आलेख,आरेख आदि कई नामो से जाना जाता है। इसके अंतर्गत आंकड़ों का आलेखीय निरूपण तीन प्रकार से कर सकते हैं। 

दंड आलेखदंड आलेख

### दंड आलेख

दंड आलेख - यह आंकड़ों का एक चित्रीय निरूपण होता है जिसमें प्रायः एक अक्ष (मान लीजिए x अक्ष ) पर एक चर को प्रकट करने वाले एक समान चौड़ाई के दंड खींचे जाते हैं। दूसरे चर के मान दूसरे अक्ष (मान लीजिए y अक्ष) पर दिखाए जाते हैं। दण्डों की ऊंचाई चर के मान पर निर्भर करती है। 

आयत चित्रआयत चित्र

### आयत चित्र

आयत चित्र - आयत चित्र वर्गीकृत व सतत बारम्बारता बंटन का आयतीय निरूपण है। 

बारम्बारता बहुभुज(आयत चित्र).बारम्बारता बहुभुज(आयत चित्र).

### बारम्बारता बहुभुज

बारम्बारता बहुभुज - यह भी आलेखीय निरूपण का एक प्रकार है। बारम्बारता बहुभुज का निर्माण दो प्रकार से किया जाता है - आयत चित्र के माध्यम से व बिना आयत चित्र के माध्यम से।

बारम्बारता बहुभुज (बिना आयत चित्र)बारम्बारता बहुभुज(बिना आयत चित्र)

### सन्दर्भ

1. ↑  राजस्थान राज्य पाठ्यपुस्तक मंडल ,जयपुर कक्षा ९ गणित
आलू चाट फिल्म का एक पोस्टर।
**आलू चाट** बॉलीवुड का एक रोमांटिक हास्य चलचित्र है। चलचित्र का निर्देशन रोबी ग्रेवाल ने किया है।

पटकथा
-----

आलू चाट एक निखिल (आफ़ताब शिवदसानी) नाम के लड़के कि है जो अमेरिका से अपन उच्च शिक्षा पूरी करके अपने परिवार के पास लाजपत नगर, दिल्ली लौटा है। उसके परिवार में उसके रूढ़िवादी पिता पुरुषोत्तम (कुलभूषण खरबंदा) हैं, उसकी दादी है बीजी (डाली आलूवालिया) हैं जिन्हें संदेह है कि निखिल समलैंगिक है, उलझन में रहने वाली उसकी माँ सीतो (मीनाक्षी सेठी) है और एक शंकित मामा है छदामी मामा (संजय मिश्र)। जो भी लड़की निखिल के माता पिता पसंद करते हैं निखिल हर उस लड़की से शादी करने के लिये मना कर देता है और इससे उसके माता पिता को उसके व्यव्हार को लेकर चिंतित रहते हैं। दरसल निखिल एक मुस्लिम लड़की से प्यार करता होता है जो अमेरिका में रह रही होती है। उसका नाम होता है अम्ना (अम्ना शरीफ़)। निखिल जानता था कि उसके रूढ़िवादी माता पिता उसकी एक विधर्मी लड़की से शादी के बिलकुल विरोध में होंगे। तब निखिल अपने एक पारिवारिक मित्र हाकिम (मनोज) जो पेशे से सेक्सोलाजिस्ट है एक योजना बनाता है कि, वो उसके पिता को बताएगें कि वह एक अमेरिकी लड़की निक्की (लिंडा एर्सीनियो) से विवाह करना चाहता है। इस लड़की को वो एक सेलिब्रिटी गायक सुखा पाजी की सहायता से भाडे़ पर रखते हैं। सुखा पाजी भी हाकिम का एक रोगी होता है। इस प्रकार वे दोनों निक्की और आम्ना को निखिल के घरवालों से मिलाते हैं। एक ओर निक्की एक गंदी लड़की होने का दिखावा करती है, वहीं दुसरी ओर आम्ना अच्चे गुणों का प्रदर्शन करती है ताकी निखिल के परिवा वालों को प्रभावित किया जा सके। लेकिन सब कुछ उल्टा-पुल्टा हो जात है जब छदामी मामा उनपर संदेह करना आरंभ कर देते हैं। और इस प्रकार हास्य और प्रेम कहानी का मिला जुला नाटक आरंभ होता है।

अभिनय
-----

* आफ़ताब शिवदसानी - निखिल
* अम्ना शरीफ़ - अम्ना
* लिंडा एर्सीनियो - निक्की
* कुलभूषण खरबंदा - पुरुषोत्तम
* मनोज पाहवा - हाकिम
* डाली आलूवालिया - बीजी
* मीनाक्षी सेठी - सीतो
* संजय मिश्र - छदामी मामा

संदर्भ्
-------

आलू चाट चलचित्र से संबंधित समाचार और समीक्षा।
तक्षक को यज्ञाग्नि में गिरने से रोकते हुए महर्षि **आस्तिक**
**आस्तिक** एक ऋषि थे। वे जरत्कारु और मनसा के पुत्र थे। उनके मामा गणेशजी , कार्तिकेय जी और भगवान अय्यपा थे। उनकी मौसी देवी अशोकसुन्दरी और देवी ज्योति हैं और इनके मौसाजी राजा नहुष और अश्विनी कुमार नासत्य हैं | भगवान शिव और माता पार्वती इनके नाना - नानी हैं | 

गर्भावस्था में ही माँ कैलाश चली गई थीं और इनके नाना भगवान शंकर ने उन्हें ज्ञानोपदेश किया। गर्भ में ही धर्म और ज्ञान का उपदेश पाने के कारण इनका नाम आस्तीक पड़ा। महर्षि भार्गव से सामवेद का अध्ययन समाप्त कर इन्होंने अपने नाना भगवान शंकर से मृत्युञ्जय मन्त्र का अनुग्रह लिया और माता के साथ आश्रम लौट आए। पिता की मृत्यु सर्पदंश से होने के कारण राजा जनमेजय ने सर्पसत्र करके सब सर्पों को मार डालने के लिए यज्ञ किया। अन्त में तक्षक नाग की बारी आई। जब पिता जरतकारु को यज्ञ की बात मालूम हुई तो उन्होंने आस्तीक को तक्षक की रक्षा की आज्ञा दी। आस्तीक ने यज्ञ मण्डप में पहुँचकर जनमेजय को अपनी मधुर वाणी से मोह लिया। उधर तक्षक घबराकर इंद्र की शरण गया। ब्राह्मणों के आह्वान पर भी जब तक्षक नहीं आया तब ब्राह्मणों ने राजा से कहा कि इन्द्र से अभय पाने के कारण ही वह नहीं आ रहा है। राजा ने आदेश दिया कि इन्द्र सहित उसका आह्वान किया जाए। जैसे ही ब्राह्मणों ने 'इंद्राय तक्षकाय स्वाहा' कहना आरम्भ किया, वैसे ही इंद्र ने उसे छोड़ दिया और वह अकेले यज्ञकुण्ड के ऊपर आकर खड़ा हो गया। उसी समय राजा ने आस्तीक से कहा तुम्हें जो चाहिए मांगो। आस्तीक ने तक्षक को कुंड में गिरने से रोककर राजा से अनुरोध किया कि सर्पसत्र रोक दीजिए। वचनबद्ध होने के कारण जनमेजय ने खिन्न मन से आस्तीक की बात मानकर तक्षक को मंत्रप्रभाव से मुक्ति दी और नागयज्ञ बन्द करा दिया। सर्पों ने प्रसन्न होकर आस्तीक को वचन दिया कि जो तुम्हारा आख्यान श्रद्धासहित पढ़ेंगे उन्हें हम कष्ट नहीं देंगे। जिस दिन सर्पयज्ञ बन्द हुआ था उस दिन पंचमी थी। अतः आज भी भारतीय उक्त तिथि को नागपंचमी के रूप में मनाते हैं।
ईसाई धर्मशास्त्र में धार्मिक सिद्धांतों या विश्वासों के समर्थन में लिखे गए निबंधों को सामूहिक रूप में **अपोलोजेटिक्स** (Apologetics) का नाम दिया गया। इस शब्द की व्युत्पत्ति ग्रीक 'अपोलोजेटिकोस्‌' से है जिसका अर्थ है 'समर्थन के योग्य वस्तु'। ग्रेट ब्रिटेन में इस प्रकार के धार्मिक साहित्य को 'एविडेन्सेज़ ऑव रेलिजन' (धर्म के प्रमाण) भी कहते हैं, परंतु अधिकतर ईसाई देशों में अपोलोजेटिक्स शब्द ही सामान्यत: प्रचलित है।

वैसे तो किसी भी धर्म के अपौरुषेय अंग की हिमायत 'अपोलोजेटिक्स' के क्षेत्र में आती है, लेकिन धार्मिक साहित्य परंपरा में कैथोलिक सिद्धांतों के समर्थन में ही इस शब्द का प्रयोग किया गया है। आधुनिक युग में जर्मनी के अतिरिक्त किसी अन्य देश में यह परंपरा सशक्त नहीं रही। इस तरह के साहित्य का अब निर्माण नहीं होता और न उसकी आवश्यकता ही रह गई है। रोमन नागरिकों, अधिकारियों तथा लेखकों द्वारा ईसा मसीह के विरुद्ध की गई आपत्तियों का खंडन करना ही 'अपोलोजेटिक्स' का उद्देश्य था। इस उद्देश्य से ईसाई धर्मपंडितों ने लंबे 'पत्र' लिखे जिनमें से अधिकतर तत्कालीन रोमन सम्राटों को संबोधित किए गए। इस प्रकार के पत्र को 'अपोलोजी' कहते थे।

सबसे पहली 'अपोलोजी' क्वाद्रेतस ने सम्राट् हाद्रियन (117 से 138 ई. तक) के नाम लिखी, उसके बाद परिस्टिडीज़ और जस्तिन ने सम्राट् अंतोनाइनस (सन्‌ 138 से 161 तक) के नाम ऐसे ही पत्र लिखे। इनमें जस्तिन की अपोलोजी सबसे अधिक ख्यातिप्राप्त है। यद्यपि इसमें ऐतिहासिक दृष्टि से अनेक अशुद्धियाँ हैं, फिर भी ईसाई धर्म के अनेक विवादग्रस्त सिद्धांतों का इसमें प्रभावशाली समर्थन मिलता है। सम्राट् मार्कस ओरिलियस (सन्‌ 169 से 177तक) के शासनकाल में, मेलितो तथा एपोलिनेरिस की रचनाओं में, 'अपोलोजेटिक्स' का चरम विकास हुआ। इसके बाद भी सदियों इस तरह के लेख लिखे गए, परंतु उनका विशेष महत्त्व नहीं है। मध्युगीन अपोलोजेटिक्स में कृत्रिमता और शाब्दिक ऊहापोह तर्क की अपेक्षा अधिक है।

जिन ऐतिहासिक पुस्तकों में 'अपोलोजेटिक्स' का विस्तृत वर्णन उपलब्ध है उनमें यूसीबिअस का ग्रंथ 'क्रिश्चियन चर्च का इतिहास' विशेष रूप से उल्लेखनीय है।

बाहरी कड़ियाँ
-------------

* CARM - Christian Apologetics and Research Ministry: A General Apologetics Website
* FAIR - Foundation for Apologetic Information & Research
**द व्हाइट स्वान इन** व्हाइट स्वान कोर्ट, चर्च स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित एक अठारहवीं सदी की पूर्व कोचिंग सराय है। तीन मंजिलों वाली इस इमारत में भूमि तल पर एक प्रमुख बे खिड़की है और शरुआती 19 वीं सदी के प्लास्टर से सजी इसकी दीवारे हैं। इस स्थान पर पहले कम से कम वर्ष 1709 के बाद तक एक स्वान एण्ड फाल्कन नामक सराय थी, परन्तु 1774 से इसका नाम व्हाइट स्वान पड़ गया। सराय व इससे पास के कोर्ट का पुनः निर्माण 1839 में प्रायरी स्ट्रीट के पुनर्विकास के बाद शरू हुआ था, पुनर्निर्माण जिसके लिए विपुल मॉनमाउथ वास्तुकार जॉर्ज वॉन मैडॉक्स ने अपना योगदान दिया था। इमारत को 27 जून 1952 को यूनाइटेड किंगडम की ग्रेड द्वितीय\* सूचीबद्ध इमारत घोषित कर दिया गया था। इसक साथ ही यह मॉनमाउथ हेरिटेज ट्रेल की 24 इमारत में से एक है।

सन्दर्भ
-------

1. ↑  "Gwent Archives Records relating to the White Swan, Monmouth". archiveswales.org.uk. मूल से 23 मई 2012 को पुरालेखित. अभिगमन तिथि 21 अप्रैल 2012.
2. ↑  "White Swan". britishlistedbuildings.co.uk. मूल से 5 अक्तूबर 2013 को पुरालेखित. अभिगमन तिथि 21 अप्रैल 2012.
ताश की गड्डी के चार इक्के
**इक्का** ताश का एक पत्ता है। एक ताश की गड्डी में ऐसे चार इक्के होते हैं (चिडी, हुकुम, पान, ईंट)। अधिकतर हुकुम इक्के को काफ़ी सजावट के साथ छापा जाता है। हुकुम का इक्का स्कॉटलैंड के राजा जेम्स VI और इंगलैंड के I की आवश्यक्ता के अनुसार पहली बार सजावट के साथ छापा गया था जिन पर छपाई घर की मुहर छपी होती थी। उस काल में यह ज़रुरी था जिससे उस छपाई घर ने नया कर भरा है या नहीं पता चलता था। हालांकि यह कर 1960 में रद्द कर दिया गया परन्तु सजावट की प्रथा आज भी चालू है।

इक्का शब्द का अर्थ हिन्दी में "एक" होता है और इसके अंग्रेज़ी शब्द ऐस (Ace) का लैटिन भाषा में अर्थ "एक चिज़" होता है जो एक छोटे रोमन सिक्के से लिया गया है। ताश में शामिल करने से पहले इसका अर्थ पासे के उस सिरे से था जिसपे केवल एक निशान होता था। पासे का एक अंक, जो सबसे कम पारी की कीमत थी, इस कारण इसे बुरा शगुन माना जाता था, परन्तु ताश में इक्का सबसे बड़ा पत्ता होने के कारण इसका अर्थ बदल कर "उत्कृष्ट" या "बेहतरीन" बन गया। आज इक्का शब्द टेनिस में उस शॉट के लिए प्रयोग होता है जो सर्व करते वक्त बिना रोके निकल जाए। अन्य उपयोगों में यह बेहतरीन लडाकू विमान चालक या ऐसे इंसान के लिए लागू होता है जो अपने काम में महारत रखता हो।

उदाहरण
------

| हुकुम का इक्का | चिडी का इक्का | पान का इक्का | ईंट का इक्का |
| --- | --- | --- | --- |
| Ace of spades | Ace of clubs | Ace of hearts | Ace of diamonds |

इन्हे भी देखें
--------------

* पोकर
* ब्लैकजैक
* ताश

सन्दर्भ
-------

1. ↑  Knuckle, White, *A Brief History of Playing Cards*, मूल से 1 फ़रवरी 2012 को पुरालेखित, अभिगमन तिथि 22 जनवरी 2012
**आन्वीक्षिकी**, ( = अनु + ईक्षा + इक + ई प्रत्यय) न्यायशास्त्र का प्राचीन अभिधान। प्राचीन काल में आन्वीक्षिकी, विचारशास्त्र या दर्शन की सामान्य संज्ञा थी और यह त्रयी (वेदत्रयी), वार्ता (अर्थशास्त्र), दण्डनीति (राजनीति) के साथ चतुर्थ विद्या के रूप में प्रतिष्ठित थी (*आन्वीक्षिकी त्रयी वार्ता दण्डनीतिश्च शाश्वती। विद्या ह्येताश्चतस्रस्तु लोकसंसृतिहेतवः*) जिसका उपयोग लोक के व्यवहार निर्वाह के लिए आवश्यक माना जाता था। कालान्तर में इस शब्द का प्रयोग केवल न्यायशास्त्र के लिए संकुचित कर दिया गया। वात्स्यायन के न्यायभाष्य के अनुसार अन्वीक्षा द्वारा प्रवृत्त होने के कारण ही इस विद्या की संज्ञा "आन्वीक्षिकी" पड़ गई।

आन्वीक्षिकी के सर्वाधिक महत्त्व को सर्वप्रथम चाणक्य ने प्रतिपादित किया है। उनका कहना है-

*प्रदीपः सर्वविद्यानां उपायः सर्वकर्मणाम्।* 
*आश्रयः सर्वधर्माणां शश्वद् आन्वीक्षिकी मता॥*
*( अर्थ: आन्वीक्षिकी सभी विद्याओं की शाश्वत प्रदीप है, सभी कार्यों का शाश्वत साधन है, और सभी धर्मों का शाश्वत आश्रय है।)*
'अन्वीक्षा' के दो अर्थ हैं :

* (१) प्रत्यक्ष तथा आगम पर आश्रित अनुमान तथा
* (२) प्रत्यक्ष और शब्दप्रमाण की सहायता से अवगत होनेवाले विषयों का अनु (पश्चात्‌) ईक्षण (पर्यालोचन, अर्थात्‌ ज्ञान), अर्थात्‌ अनुमिति।

न्यायशास्त्र का प्रधान लक्ष्य तो है प्रमाणों के द्वारा अर्थो का परीक्षण (*प्रमाणैरर्थपरीक्षणं न्यायः* - न्यायभाष्य १.१.१), परन्तु इन प्रमाणों में भी अनुमान का महत्वपूर्ण स्थान है और इस अनुमान द्वारा प्रवृत्त होने के कारण तर्कप्रधान "आन्वीक्षिकी' का प्रयोग न्यायभाष्यकार वात्स्यायन मुनि ने न्यायदर्शन के लिए ही उपयुक्त माना है।

दूसरी धारा में प्रत्यक्ष, अनुमान, उपमान तथा शब्द, इन चार प्रमाणों का गम्भीर अध्ययन तथा विश्लेषण मुख्य उद्देश्य था। फलतः इस प्रणाली को "प्रमाणमीमांसात्मक' (एपिस्टोमोलाजिकल) कहते हैं। इसका प्रवर्तन गंगेश उपाध्याय (१२वीं शताब्दी) ने अपने प्रख्यात ग्रंथ "तत्वचिंतामणि' में किया। "प्राचीन न्याय' (प्रथम धारा) में पदार्थों की मीमांसा मुख्य विषय है, "नव्यन्याय' (द्वितीय धारा) में प्रमाणों का विश्लेषण मुख्य लक्ष्य है। नव्यन्याय का उदय मिथिला में हुआ, परंतु इसका अभ्युदय बंगाल में संपन्न हुआ। मध्ययुगीन बौद्ध तार्किकों के साथ घोर संघर्ष होने से खण्डन-मण्डन के द्वारा यह शास्त्र विकसित होता गया। प्राचीन न्याय के मुख्य आचार्य हैं गौतम, वात्स्यायन, उद्योतकर, वाचस्पति मिश्र, जयन्त भट्ट, भा सर्वज्ञ तथा उदयनाचार्य। नव्यन्याय के आचार्य हैं गंगेश उपाध्याय, पक्षधर मिश्र, रघुनाथ शिरोमणि, मथुरानाथ, जगदीश भट्टाचार्य तथा गदाधर भट्टाचार्य। इन दोनों धाराओं में मध्य बौद्ध न्याय तथा जैन न्याय के अभ्युदय का काल आता है। बौद्ध नैयायिकों में वसुबन्धु, दिङ्नाग, धर्मकीर्ति के नाम प्रमुख हैं।

इन्हें भी देखें
---------------

* भारतीय तर्कशास्त्र (इंडियन लॉजिक)
* वैज्ञानिक विधि

सन्दर्भ ग्रन्थ
--------------

* डॉ॰ विद्याभूषण : हिस्ट्री ऑव लाजिक, कलकत्ता, १९२५।
ढाका-इस्तांबुल फ्रेट कॉरिडोर(भारत में )
**ढाका-इस्तांबुल फ्रेट कॉरिडोर** एक अंतर्राष्ट्रीय रेल मार्ग परियोजना है। यह रेल मार्ग परियोजना बांग्लादेश,भारत,पाकिस्तान ,ईरान और तुर्की को जोड़ती है।भारत का पूर्वी डेडीकेटेड फ्रेट कॉरिडोर इस कॉरिडोर का एक हिस्सा है।

परियोजना
--------

यह प्रस्तावित परियोजना ६,००० किलोमीटर दूरी के अंतराल में फैली हुई है। इस एकीकृत माल भाड़ा रेलवे नेटवर्क से निम्न देश जुड़ेंगे। 

* बांग्लादेश
* भारत
* पाकिस्तान
* ईरान
* तुर्की

परियोजना का कोड
---------------

इस परियोजना का कोड है :ITI-DKD-Y

कॉरिडोर के मुख्य स्टेशन
-----------------------

1. ढाका
2. कोलकाता
3. कानपुर
4. दिल्ली
5. अटारी
6. लाहौर
7. इस्लामाबाद
8. तेहरान
9. इस्तांबुल

लाभ
---

यह माना जाता है कि एशिया प्रशांत क्षेत्र के व्यापार और आर्थिक विकास के लिए ढाका से एक ट्रान्स् कंटेनर माल ट्रेन बांग्लादेश, भूटान, भारत, नेपाल, पाकिस्तान, अफगानिस्तान, ईरान और तुर्की में इस्तांबुल तक पहुँचेगी। हालाँकि भूटान और अफगानिस्तान रेलवे मार्ग से जुड़े नहीं हैं। फिर भी भूटान को सड़क मार्ग से कोलकाता के लिए जोड़ा गया है और कंटेनर के द्वारा रेलवे स्टेशन क्वेटा से सड़क मार्ग से अफगानिस्तान में पहुँचाया जा सकता है। नेपाल का दक्षिणी शहर बीरगंज कोलकाता से भी इस गलियारे से जुड़ा हुआ है। इस प्रकार इस कॉरिडोर से अप्रत्यक्ष रूप से भूटान ,नेपाल और अफ़ग़ानिस्तान लाभान्वित होंगे।

सन्दर्भ
-------

1. 1 2 3 4  "संग्रहीत प्रति". मूल से 3 मार्च 2017 को पुरालेखित. अभिगमन तिथि 5 मार्च 2017.
2. 1 2 3  "संग्रहीत प्रति". मूल से 4 मार्च 2017 को पुरालेखित. अभिगमन तिथि 5 मार्च 2017.
**इंडिया वीकली** भारत की एक वाणिज्यिक वेबसाइट है जो भारत और उसके आस पास के क्षेत्रों में मनोरंजन उत्पादों जैसे फिल्मों, संगीत और उपहार के लिए एक ऑनलाइन शॉपिंग प्लेटफॉर्म प्रदान करता है। वेबसाइट के भारत में सामाजिक नेटवर्किंग साइट फेसबुक पर दस लाख से अधिक प्रशंसक हैं। एक समय पर यह वेबसाइट दस्तावेज़ के अनुसार ऑनलाइन भारतीय डीवीडी बाजार में ५४% का स्वामित्व है।

इंडिया वीकली ने अपने प्रतिद्वंदी नेहाफ्लिक्स पर संयुक्त राज्य के एक न्यायलय में दस लाख रुपये से अधिक का मुकदमा दायर किया था, जिसमें उसने आरोप लगाया था कि नेहाफ्लिक्स ने उसके कम्प्यूटर सिस्टम को हैक करके उसके सभी व्यापार रहस्यों को चुरा लिया। यह मुकदमा, जिसमें २५० से अधिक मामले थे, लगभग पांच साल तक चला, और आखिरकार नेहाफ्लिक्स डॉट कॉम वेबसाइट को एक समझौते के बाद स्थायी रूप से बंद कर दिया गया। अप्रैल २०११ में एक वरिष्ठ अमेरिकी न्यायाधीश मेलेनकॉन टकर ने आदेश दिया कि नेहाफ्लिक्स के २००२ के बाद के सभी याहू रिकॉर्ड इंडिया वीकली के सलाहकारों को सौंप दिया जाएगा।

सन्दर्भ
-------

1. ↑  "IndiaWeekly on Facebook". मूल से 14 मार्च 2013 को पुरालेखित. अभिगमन तिथि 17 अप्रैल 2018.
2. 1 2 3  "Pacer: Indiaweekly.com, LLC v. Nehaflix.com et al, Case # 3:07-cv-00194-TLM". मूल से 25 मार्च 2012 को पुरालेखित. अभिगमन तिथि 17 अप्रैल 2018.
3. ↑  "Court ordered Yahoo records to be turned over to IndiaWeekly". मूल से 14 अगस्त 2011 को पुरालेखित. अभिगमन तिथि 17 अप्रैल 2018.
4. ↑  "Docs.Justicia: ORDER on Motion to Compel - Indiaweekly.com, LLC v. Nehaflix.com et al". मूल से 6 मार्च 2016 को पुरालेखित. अभिगमन तिथि 17 अप्रैल 2018.
**आहड़ नदी** (Ahar River) या **आयड़ नदी** भारत के राजस्थान राज्य के उदयपुर ज़िले में बहने वाली एक नदी है। यह बेड़च नदी की एक सहायक नदी है (साथ ही यह बनास नदी, चम्बल नदी और यमुना नदियों की भी सहायक नदी है)। उदयपुर की प्रसिद्ध झीलों - पिछोला झील और फतेहसागर झील - का फैलाव जल इसी नदी में चला जाता है। पहले इस ऐतिहासिक रूप से महत्वपूर्ण नदी में सीवरेज और कूड़े से भरे उदयपुर शहर के जल की निकासी हो रही थी। लेकिन अब सरकार ने इस पर ध्यान दिया है और इस नदी के उत्थान पर बहुत कार्य हो रहा है और इसे सुंदर बनाया जा रहा है।

पुनुरुत्थान
-----------

आयड़ नदी में छोटे-छोटे सीवरेज ट्रीटमेंट प्लांट (एसटीपी) बनाकर चार जगह एनिकट बनाए जाएंगे। इन एनिकट के भरने में नदी में लगातार पानी बहेगा और एनिकट से झरने गिरते हुए दिखाई देंगे। एनिकट लबालब होने के बाद ओवरफ्लो से लगातार झरना भी बहेगा। सीवरेज डिस्चार्ज की मात्रा के अनुसार पोर्टेबल ट्रीटमेंट प्लांट के प्वाइंट तय किए गए हैं। एक एम॰एल॰डी॰, दो एम॰एल॰डी॰ तथा 5 एम॰एल॰डी॰ जल शोधन क्षमता के सीवरेज ट्रीटमेंट प्लांट लगाए जाएंगे। पर्यटन विभाग की ओर से नदी में छोटी नावें तथा वाटर स्पोर्ट्स शुरू किए जा सकेंगे। इस क्षेत्र को भी पर्यटकों के लिए नया डेस्टिनेशन बनाया जा सकेगा। जहाँ दीवार बनाना संभव होगा वहाँ नदी के समानांतर साधारण दीवारें बनाई जाएंगी। दीवारें बनाने से नदी पेटे की जमीन पर अतिक्रमण रुकेंगे। दीवार बन जाने से बाहर का ठोस कचरा नदी में नहीं डाला जा सकेगा। आयड़ किनारे बसीं कॉलोनियों से नदी के बीच खाली पड़ी जमीनों पर लंबी पट्टी के आकार के स्ट्रिप गार्डन बनाए जाएंगे।

इन्हें भी देखें
---------------

* बेड़च नदी
* बनास नदी

सन्दर्भ
-------

1. ↑  "Pre-Historic Era of Ayad". मूल से 21 मार्च 2017 को पुरालेखित. अभिगमन तिथि 20 मार्च 2017.
2. ↑  Hooja, Rima (July 2000). "The Ahar culture: A Brief Introduction". *Serindian: Indian Archaeology and Heritage Online* (1). मूल से 18 August 2000 को पुरालेखित.
3. ↑  Cache of Seal Impressions Discovered in Western India Offers Surprising New Evidence For Cultural Complexity in Little-known Ahar-banas Culture, Circa 3000-1500 B.C. University of Pennsylvania Museum of Archaeology and Anthropology
4. ↑  राजस्थान पत्रिका वेब, 7 Oct 2017
5. ↑   दैनिक भास्कर